ચેન્નઈ: પૂર્વ કેન્દ્રિય મંત્રી પી ચિદમ્બરમ પણ મોઘવારીથી ડરી ગયા હોય તેવું લાગી રહ્યું છે. દેશના પૂર્વ નાણાં મંત્રી પી ચિદમ્બરમ ચાની કિંમત સાંભળીને એટલા આશ્ચર્યમાં મૂકાઈ ગયા કે તેમણે ઓર્ડર જ કેન્સલ કરી દીધો. તેમણે ટ્વીટ કરી કે આટલી મોંઘી ચા કોણ પીવે છે. જવાબ સાંભળીને પી ચિદમ્બરમ પણ આશ્ચર્યજકિત થયા વિના ન રહી શક્યા. દુકાનદારે કહ્યું કે, આ રેટ પર ચા-ફોફી પીનારા ઘણા છે. તે પછી ચિદમ્બરમે કહ્યું કે, શું તેઓ આઉટટેડેટ થઈ ગયા છે. ચિદમ્બરમના આ સ્ટેટમેન્ટને મોંઘવારી પર વર્તમાન સરકાર પર તેમનો કટાક્ષ પણ માનવામાં આવી રહ્યો છે. હકીકતમાં આ ઘટના ચેન્નઈ એરપોર્ટની છે. રવિવારે (25મી માર્ચ) સવારે ચિદમ્બરમ ચેન્નઈ એરપોર્ટ પર હતા, ત્યારે આ ઘટના બની.